12 juni 2012 16:28 | Suzanne Martens | 0
Dit artikel is afkomstig van Computable.nl (https://www.computable.nl/artikel/4529903). © Jaarbeurs IT Media. Dié beroepe gaan aanhou bestaan en groei - Solidariteit Wêreld LoopbaanSolidariteit Wêreld Loopbaan
Tuis › Artikels › Dié beroepe gaan aanhou bestaan en groei
Dié beroepe gaan aanhou bestaan en groei
Maandag, Februarie 22nd, 2016
Met tegnologiese verandering, die vinnig ontwikkelende digitale era en rekenaars wat deesdae byna alles kan doen, is dit belangrik om seker te maak dat die beroep wat jy beoefen of beplan om te beoefen, oor die volgende dekades steeds in aanvraag sal bly.
’n Studie deur die Amerikaanse onderneming Kliplinger, wat besigheidsvooruitskattings doen, toon daar is baie beroepe wat nie net gaan aanhou bestaan nie, maar ook gaan groei. Luidens die studie is daar veral 10 beroepe wat gaan groei. Solidariteit het ook met ’n Suid-Afrikaanse kenner gesels om uit te vind hoe plaaslike vooruitskattings daar uitsien.
Die gesondheidsbedryf is een wat altyd in aanvraag sal bly. Luidens Kliplinger sal veral spraakterapeute in aanvraag wees. Mense wat ouer word, beroertes kry en aan gehoorverlies ly, is van die redes. Daar word ook meer aandag gegee aan kinders wat aan spraakprobleme ly.
Kenners reken die bedryf sal groei namate maatskaplike probleme in die samelewing meer word en al hoe meer mense by gemeenskapsprojekte betrokke raak.
Ons lewe in ’n tegnologiese wêreld en rekenaars is die toekoms. Mense wat ’n uitstekende kennis van rekenaars het met die gepaste graad daarby, sal in aanvraag bly.
Selfone ontwikkel teen ‘n snelle pas. Die vraag na mobiele tegnologie is hoog en selfoonmaatskappye wil almal die beste nuwe apps aanbied. Volgens die studie deur Kliplinger maak 70% van maatskappye gebruik van die een of ander mobiele strategie en almal het tegniese persone nodig wat dit kan beheer.
Mediese voortuitgang, beter voorsorgmaatreëls en bevolkings waarin mense al hoe ouer word, gaan beteken dat meer verpleegters benodig gaan word.
Rekenaar- en inlgtingveiligheid
Danksy briljante kuberkrakers en diewe wat daarop uit is om sensitiewe inligting van rekenaars af te steel, gaan beroepe in rekenaarveiligheid toeneem. Toenemende digitale gevare noodsaak groot ondernemings en regeringsdepartemente om hulle inligting te beveilig.
Soos in die geval van verpleegsters, gaan die mediese tegnologie ook vir groei in die bedryf sorg. Meer bestuurders sal aangestel moet word om gesondheidsorgfasiliteite te beman.
Die gebruik van sonars om mense se ingewande medies te ondersoek, raak al hoe gewilder. Die koste aan sonars is minder as inwendige prosedures en is in baie gevalle ’n veiliger opsie. Met die mediese vooruitgang sal sonars al hoe meer gebruik word.
Baie fisioterapeute sal in die toekoms benodig word namate die behoefte aan sorg vir mense wat hartaanvalle en beroertes kry, toeneem. Meer en meer mense oorleef hartaanvalle en beroertes en het nasorg nodig.
Die ekonomie is stram en gaan strammer word. Mense het ’n bewustheid ontwikkel dat raadgewers hulle geldelike posisie kan verbeter.
Henk Prinsloo, ’n besigheidsontwikkelaar van Kaapstad, sê die 10 beroepe wat deur Kliplinger saamgestel is, is ook van toepassing op Suid-Afrika se toekoms, maar daar is tog hier en daar ’n paar verskille.
“In Suid-Afrika bly die uitdaging om ’n beroep te kies waarin daar baie poste beskikbaar is, en om dit te identifiseer, moet ’n mens kyk na die tekort in vaardighede.”
Hy stem egter saam dat die rekenaarbedryf, gesondheidsorg en spesifieke ambagte beslis in aanvraag sal bly.
Mmmm, wonder of boere dan onnodig sal raak….
Hoër salaris of korter pendelroete?
Amy Morin Die glans van ʼn groter salaristjek kan dit aanloklik maak om ʼn langer pendelroete te aanvaar. Dit is ʼn dilemma waarvoor die meeste mense vroeër of later te staan kom. Hoeveel meer moet jy betaal word vir ʼn pendelrit van ʼn ekstra 30 minute? Hoeveel is jou tyd ... Lees meer
Verbeter probleemoplossing met dié wenke
Eugene Brink Hoekom word ondervinding so beklemtoon as iemand aangestel word? Die eenvoudige antwoord is dat dit vir werkgewers wys dat iemand geleer het hoe om probleme op te los en die teorie wat hy bemeester het op verskillende probleme toepas. ʼn Aantal opnames deur maatskappye soos Microsoft en die ... Lees meer
Vind só die werk waarvoor jy gemaak is
Solette Swanepoel Doen jy die werk waarvoor jy gemaak is? As jy onseker is, is die antwoord waarskynlik nee. Natuurlik wil ons almal ʼn werk doen waarin ons nie net uitblink nie, maar ook soveel geniet dat dit nie soos werk voel nie. En dit is vanselfsprekend dat dit iets ... Lees meer